stanford-oval/wikipedia huggingface dataset:
Luettelo televisiosarjan Päivien viemää henkilöistä
Horton > Alice Horton

Alice Horton pitää huolta koko perheestään. Hän syntyi Salemissa työläisperheeseen ja oli Tom Hortonin nuoruudenrakkaus. Heillä on yhdessä viisi lasta, joiden nimet ovat Tommy, Addie, Bill, Mickey ja Marie.
Alicen tavaramerkkinä on ehdoton rakkaus ja luotettavuus. Hän aloitti Salemin yliopistollisen sairaalan vapaaehtoisten työntekijöiden johtajana sen jälkeen, kun kaikki lapset ja lapsenlapset olivat muuttaneet pois kotoa. Alice vaati Tomia avaamaan heidän kotinsa uudeksi monitoimitaloksi sen jälkeen, kun oikea monitoimitalo paloi.
Alice ja Tom ehtivät olla naimisissa yli 50 vuotta ennen kuin Tom kuoli 1994. Usean vuosikymmenen ajan Tom ja Alice eivät tienneet että liitto oli laiton.
Aikoinaan Alice auttoi Romania pakenemaan vankilasta kun Roman oli lavastettu syylliseksi Salemin viiltäjän tekemiin naisten murhiin, oikea syyllinen oli Andre DiMera Stefano DiMeran järjestämänä.
Alicen uskottiin joutneen Salemin sarjamurhaajan Marlena Evansin uhriksi, mutta todellisuudessa kaiken takana oli Tony DiMera, joka oli kaapannut Alicen muiden tavoin saarelle. Alice kuitenkin pääsi onnellisesti takaisin perheensä pariin Salemiin.
Alice Horton nähtiin viimeisen kerran ruudussa joulukuussa 2007 kun Salemissa vietettiin kuusenkoristelujuhlaa.
Alicen terveys romahti Usan jaksoissa vuonna 2010 sen jälkeen kun hänen poikansa Mickey Horton kuoli sydänkohtaukseen ja perhe ja ystävät hyvästelivät kuolemansairaan Alicen joka kuoli 95 vuoden iässä, jonka jälkeen Alicen läheiset kerääntyivät muistelemaan Alicea donitseja leipoen.
Horton > Horton-suvun veteraanit

Tässä esiintyvät Hortonien suvun vanhimmat hahmot, jotka eivät enää esiinny sarjassa.
Horton > Horton-suvun veteraanit > Tri Thomas Horton Sr.

Tom Horton syntyi Salemissa vuonna 1910. Hän meni naimisiin Alice Hortonin kanssa 7.3.1930 Salemissa. Alicella ja Tomilla on viisi lasta, joiden nimet ovat Tommy, Addie, Mickey, Bill ja Marie. Tom oli arvostettu lääkäri Salemin yliopistollisessa sairaalassa.
Vuonna 1977 Tom sai sydänkohtauksen ja hän toipui sairaalassa useita kuukausia. Seuraavana vuonna hänet ylennettiin Salemin sairaalan johtajaksi. Tom luki paljon runoja ja hän myös kirjoitti niitä itse salanimellä Norm De Plume.
Vuonna 1993 Alice ja Tom perustivat Horton Centerin ja pyörittivät sitä kotoaan. Horton Center järjesti majapaikan ja apua sitä tarvitseville.
Alicella ja Tomilla oli pitkä ja rakastava avioliitto Tomin kuolemaan asti. Thomas Horton Sr. kuoli 21.6.1994 sydänkohtaukseen nukkuessaan.
Horton > Horton-suvun veteraanit > Adelaide Horton

Adelaide "Addie" Horton, syntyi vuonna 1931 (kaksoisveli Tommy). Kuoli vuonna 1974. Hän oli naimisissa Ben Olsenin kanssa. Adelaidella on 3 lasta: Julie Olsen, David Martenin kanssa, Steven Olsen sekä Hope Alice Williams(Ensimmäinen avioliitto Larry Welchin kanssa, eronneet. Naimisissa nykyään Bo Bradyn kanssa, 2 lasta: Shawn-Douglas Brady ja Zack Brady).
Horton > Horton-suvun veteraanit > Tri William Horton

William "Bill" Horton, syntyi vuonna 1940. Ammatiltaan kirurgi. Ensimmäinen avioliitto Laura Ann Spencerin kanssa. Lapset: Michael William Horton Jr. , Jennifer Rose Horton (ensimmäinen avioliitto Lawrence Alamainin kanssa. Toinen avioliitto Jack Deverauxin kanssa, yhteinen tytär Abigail Joanna Deveraux, joka nimettiin Alicen äidin mukaan), Lucas Roberts (vanhemmat Bill Horton ja Kate Roberts).
Horton > Horton-suvun veteraanit > Marie Horton

Marie Horton, syntyi vuonna 1942. Lapset: Jessica (Angelique Horton) Blake, vanhemmat Marie Horton ja Alex Marshall.
Muut > Larry Welch

Larry saapui Salemiin vuonna 1983 ja aloitti asianajajana. Larry kiinnostui rikkaasta Hope Bradysta, joka seurusteli Bo Bradyn kanssa. Larry teki aloitteensa Hopen ja Bon erottua, kun Hopen isä oli saanut sydänkohtauksen. Larry kiristi prostituoitu Diane Parkeria, joka teeskenteli tapailevansa Bota. Larry sanoi paljastavansa Dianen parittajalleen, jos tämä ei pitäisi Bota erossa Hopesta. Hope ja Larry menivät pian kihloihin, mutta heidän hääpäivänä Bo saapui moottoripyörällään ja kidnappasi Hopen häistä. Pian Larry löysi parin ja uhkasi satuttaa Bota ja Hortoneita, jos Hope ei menisi hänen kanssaan naimisiin. Vuonna 1984 Hope sai todisteita Larryn laittomista puuhista ja paljasti tämän. Tämän jälkeen Hope jätti Larryn ja Larry alkoi tapailla Gwen Daviesia.
Vuonna 1985 Megan suunnitteli tappavansa Hopen sähköiskulla porealtaaseen. Meganin suunnitelmat epäonnistuivat, kun hän kuuli Larryn puhuvan Venäjän kontaktinsa kanssa kolmesta prismasta. Larryn isä oli keksinyt ne ja Stefano DiMera haali prismoja itselleen. Larry ensin tappeli Meganin kanssa ja sitten tappoi tämän, kun hän näki Meganin vakoilevan häntä. Larry jätti ruumiin porealtaaseen, josta Hope löysi tämän. Hopesta tulikin pääepäilty. Larry kiristi myös Alex Marshallia ja Linda Andersonia, koska hän tiesi, että he olivat sytyttäneet tuleen Anderson Manufacturing -nimisen yrityksen saadakseen vakuutusrahoja. Myöhemmin Larry yritti myrkyttää tyttöystävänsä Gwenin, kun tämä oli kuullut Larryn paljastavan unissaan, että oli tappanut Meganin. Gwen selviytyi ja lähti nopeasti Salemista sen jälkeen kun oli parantunut. Kyseisenä vuonna Victor Kiriakis sai tietää, että Larry oli tappanut Meganin. Niinpä Victor pakotti Larryn ottamaan syyt niskoilleen Victorin johtamasta rikollisesta myyntikartellista.
Larry palasi Salemiin vuonna 2002, kun hän kidnappasi Hope Bradyn. Hän halusi kostaa Hopelle, koska tämä oli jättänyt hänet. Hän halusi kostaa myös Bolle ja Victorille. Larry lavasti Lexie Carverin syylliseksi Hopen kidnappaukseen, mutta Bo, Lexie, Abe, Jennifer ja muut tajusivat lopulta totuuden ja kehittivät monimutkaisen juonen yhdessä poliisien kanssa saadakseen Hope onnellisesti kotiin. Larryn uskottiin kuolleen, mutta hän oli elossa ja juoni kostoa ja houkutteli Colin Murphyn tappamaan Bo, väittäen että Stefano DiMera oli testamentissaan niin käskenyt, kun Larryn juonet paljastui DiMeroiden kätyrille Raymond Grantille, Larry tappoi hänet. Colin oli vähällä ampua Bon, mutta Nicole ampui Colinin samana iltana. Larry vangitsi Hopen ja talossa samaan aikaan olleen Bellen, mutta Shawn (joka uskoi tappaneensa Colinin vaikkei ollutkaan tappanut) vapautti heidät ja pelasti. Larry joutui vankilaan kun Victor kiristi ottamaan syyt Colinin murhasta vaikka oikea murhaaja oli Nicole. Larryn luultiin kuolleen vankilapakonsa jälkeen, mutta todellisuudessa Larry auttoi Nicolea Victorin murhasuunnitelmissa. Nicole varasti Tohtori Rolfin ruumiin ja ruumiin uskottiin olevan Larry. Larry kuoli lopullisesti heinäkuussa 2003 paetessaan autolla Nicolea ja Bradya.
Muut > Kevin Lambert

Kevin Lambert ilmestyi kuvioihin Salemin lukiossa. Hän oli mm. Bellen, Mimin, Janin, Shawnin, Philipin ja Jasonin koulutovereita. Kevin oli älykäs nörtti, joka auttoi Jania kemian labrassa. Janin tarkoituksena oli suihkuttaa Chloen hiuksiin, jotakin haisevaa ja vaahtoavaa ainetta. Jan onnistui suunnitelmassaan ja Chloen täytyi mennä koulun suihkuun. Sinne Jan oli piilottanut kameran Mimin avustuksella. Chloesta saadut alastonkuvat siirrettiin nettisivustolle. Kevinin tietämättä kuvat näytettiin kevään 2001 päättäjäistanssiaisissa.
Tanssiaisissa Kevin johti kuvashowta. Jan sai Mimin viemään alastonkuvat näytettävien kuvien joukkoon. Kevin kauhistui, kun Chloen alastonkuvat ilmestyivät ruudulle. Jan ja Mimi jäivät kiinni teostaan ja Kevin vapautettiin kaikista syytteistä. Kesällä 2001 Kevin lähti luokkakavereidensa kanssa matkalle Puerto Ricoon tutkimaan luontoa. Matkaan asti Kevin kuului joukkoon, jota suositut oppilaat kiusasivat ja keksivät lempinimiä. Saarella Kevin päätti olla oma itsensä ja alkoi seurustella Mimin kanssa. Kevin myös kannusti Penelopen ja Susanin kertomaan muille, kuinka loukkaavia lempinimet olivat.
Kevin seurusteli Mimin kanssa koko viimeisen lukiovuotensa ajan. Lukiosta valmistumisen jälkeen Kevin lähti valitettavasti toiseen osavaltioon yliopistoon. Kevin lähti Salemista syksyllä 2002 ja hänen suhteensa Mimin kanssa oli ohi.
Muut > Bart Beiderbecke

Bart on ollut kauan DiMeran perheen kätyrinä. Aluksi hän oli tohtori Rolfin "oikea käsi", mutta myöhemmin hänestä tuli "Tony Dimerana"esiintyvän Andre DiMeran apuri. Bart auttoi "Tonya" kaikissa hänen pahoissa teoissa. Bart ei tappaisi ketään mistään hinnasta kylmäverisesti. Bart on usein pahoillaan uhrien puolesta, ja on oikeasti hyvä ihminen, mutta hän tietää, että "Tony" on säälimätön ja tekee kaikkensa saadakseen haluamansa. Rolfin luultiin kuolleen, kun raskaat laatikot tippuivat hänen päälleen. Rolf ilmaantui kuitenkin vuosia myöhemmin auttamaan "Tonyna" edelleen esiintyvää Andrea tämän kauheissa juonissa ja yrittämään keksiä parannuskeinoa kuolemansairaalle Stefanolle. Bart on ollut auttamassa "Tonya" kun "Tony" oli jäänyt kiinni pahoista teoistaan, lopulta paljastui, ettei "Tony" olekaan Tony vaan Andre DiMera, Tonyn kuolleeksi luultu serkku, jolla oli kontollaan monta murhaa. Paljastui, että juuri Bartin selässä oli kartta saarelle, jossa oikeaa Tony DiMeraa oltiin pidetty eristyksissä yli 20 vuotta. Annan, Johnin ja Marlenan löydettyä oikea Tony, Tony tuli hakemaan avainta Stefanolta, jolla Bradyjen ja DiMeroiden sota saataisiin päättymään, Bart nieli avaimen, jotta Tony ei saisi sitä otettua ja antaisi Bradyille. Andre ja Tony miekkailivat Stefanon ollessa tokkurassa. Bart kuoli kun hänet lävistettiin samurai miekalla. Stefano sai Bartin ruumiista sukuvihoihin liittyvän avaimen.
Muut > Jason Masters

Jason Masters oli muun muassa Bellen, Mimin, Janin, Chloen, Shawnin ja Philipin luokkakaveri Salemin lukiossa. Hän seurusteli Jan Spearsin kanssa ja kaksikko alkoi kiusata luokkakavereitaan yhdessä Philipin kanssa. Jan, Jason ja Philip olivat hemmoteltuja rikkaita lapsia, joten heillä oli aikaa kiusata muita. Heidän kiusaamisen kohteeksi joutuivat esimerkiksi Chloe, Penelope, Susan ja Kevin. Lopulta Philip tuli järkiinsä ja lopetti muiden kiusaamisen. Hän alkoi seurustella Chloen kanssa ja ystävystyi Bellen ja Shawnin kanssa.
Kesällä 2001 Jason lähti luokkakavereidensa kanssa Puerto Ricoon tutkimaan luontoa. Siellä Jan kyllästyi Jasoniin, koska tämä juopotteli salaa ja käyttäytyi huonosti Jania kohtaan.
Jason nähtiin viimeisen kerran keväällä 2002 päättäjäistanssiaisissa. Tämän jälkeen hän muutti ilmeisesti pois Salemista.
Jason osallistui Salemin lukion luokkakokoukseen loppuvuodesta 2007.
Muut > Colin Murphy

Colin oli lääkärinä Afrikassa hoitaen sairaita lapsia, kun hän tapasi Jenniferin. He ystävystyivät ja Jennifer muutti Colinin perässä Irlantiin. Hän otti Abigailin mukaan ja jätti Jackin taakseen.
Vuosien kuluttua he tapasivat uudelleen Salemissa. Jenniferille selvisi, että Colin oli Shawnin sisaren poika. Colin oli tullut Salemiin kihlattunsa Elizabethin kanssa. Elizabethin harmiksi Colin ilmoitti, että he muuttaisivat pysyvästi Salemiin. Elizabeth nautti Salemissa vierailusta, mutta hän ei voinut kuvitellakaan, että muuttaisi sinne pysyvästi ja jättäisi samalla perheensä Irlantiin. Elizabeth jätti Colinin lopulta alttarille ja Colin aloitti ilkeät temppunsa.
Hän auttoi DiMeroja, avusti Larry Welchiä tämän juonissa Bo Bradya vastaan ja yritti kiristää monia salemilaisia. Nicole Walker murhasi Colinin 31.12.2002 omissa häissään ja kaikki salemilaiset iloitsivat. He eivät kuitenkaan tienneet, että Nicole murhasi hänet. Todellisuudessa DiMerat olivat Colinin kuoleman takana ja Colin päätyi myös saarelle, eikä oikeasti siis ollutkaan kuollut. Hyökyaallon iskiessä hän kuitenkin "kuoli", mutta on epävarmaa tänäkin päivänä olisiko hän sittenkin jossain elossa. kenen mukaan?
Muut > Thomas "Tek" Cramer

Tek saapui ensimmäisen kerran Salemiin erään ISA:n operaation vuoksi. Hän auttoi John Blackiä useissa vaikeissa tapauksissa. Tek korvasi Johnin aiemman ISA-kontaktin Odell P. "Ops" Smithin. Tek tutki Maya Leanon tapausta ja salaperäistä "mönjää". Hän myös työskenteli yhdessä Philip Kiriakisin kanssa ja Tek oli usein eri mieltä siitä, kuinka asiat pitäisi hoitaa.
Tek alkoi työskennellä Salemin poliisissa sen jälkeen, kun sarjamurhaaja oli tappanut Aben. Tek on hyvin kiireinen selvittäessään sarjamurhaajan henkilöllisyyttä.
Tekillä oli suhde Lexien kanssa, se kesti sen aikaa, kunnes Tek, Brady ja Nicole toivat Aben ja muut kotiin.
Hän päätyi saarelle Bradyn ja Nicolen kanssa ja pääsi takaisin. Nicole matkusti jäniksenä veneen peräpäässä menomatkalla.
Aben kärsiessä impotenssista ja työnnettyä Lexiä etäälle tästä, Lexie ajautui salasuhteeseen Tekin kanssa. Salaperäinen hansikaskäsi, joka myöhemmin paljastui Lexien velipuoleksi EJ Wellsiksi, jätti Abelle viestin "Lexieltä", ja Abe yllätti vaimonsa ja alaisensa Tekin sängystä. Abe uhkasi erota vaimostaan, mutta myöhemmin Lexie ja Abe sopivat ja päättivät aloittaa puhtaalta pöydältä, mutta yhtenä iltana Tek näki EJ:n ampuvan John Blackia, mutta Lexie ei antanut Tekin kertoa tätä poliisille koska Lexie pelkäsi, että Abe saisi tietää Lexien ja Tekin olleen toistensa seurassa kyseisenä iltana. Lexie väitti nähneensä EJ:n, mutta Roman Brady havaitsi ristiriitoja todistajakertomuksissa. Abe sai myöhemmin totuuden selville Lexien ja Tekin yhteisestä ajanvietosta ja että sen salailu oli antanut EJ:lle etumatkaa luistaa rikoksista, Abe heitti Lexien ulos. Lexie oli surun murtama ja Tek ehdotti että he lähtisivät Salemista yhdessä, mutta heidän kinastellessa he joutuivat onnettomuuteen ja katosivat.
Lexie pelastettiin kuukausia myöhemmin DiMeroiden tunnelista minne Lexien serkku Andre DiMera oli tämän vanginnut, Lexie sanoi ettei tiedä mitä Tekille tapahtui.
Muut > Alex North

Lääkäri, Alex North tuli hoitamaan Marlenaa, joka oli menettänyt muistinsa ja syntymättömän lapsensa kaaduttuaan portaissa.
John Black ei luota Northiin vaan uskoo Northin aivopesevän Marlenaa. Pian selviää, että North on Marlenan laillinen aviomies: Marlena on aiemmin menettänyt muistinsa ja sen vuoksi ei ole muistanut Alexia. Alex huumaa Marlenan ja saa tämän kanssaan uusimaan vihkivalan. John Black taas vainoaa Northia ja yrittää ampua Northin mm. Marlenan ja Alexin uusiessa vihkivalaansa. Valitettavasti Johnilla ei ole todisteita Alexin syyllisyydestä, ja kun kukaan ei kuuntele häntä, ei hänellä ole mahdollisuutta auttaa Marlenaa Alexin koukusta.
Lopulta, Alexin kaapattua Marlenan "häämatkalle" Morganin saarelle, John jäljittää heidät ja saa kuin saakin Marlenan pelastettua Northin kynsistä: Alex North putoaa kalliolta Johnin tönäisemänä ja kuolee, ja Marlena vapautuu hänen vallastaan.
John Black (Drake Hogestyn)
Isabella Kiriakis (Martha Madison)
Tony DiMera (Thaao Penghlis)
Bonnie Lockhart (Judi Evans)
Mimi Lockhart (Farah Fath)
Patrick Lockhart (Brody Hutzler)
Austin Reed (Austin Peck)
Luettelo Java-avainsanoista

Katkelma Java-koodia, jossa avainsanat on korostettu sinisellä ja lihavoidulla fontilla
Java on oliopohjainen ohjelmointikieli, josta löytyy 67 erilaista avainsanaa. Avainsanat ovat varattuja sanoja, joilta löytyy ennalta määritelty tarkoitus. Tämän takia ohjelmoija ei pysty käyttämään avainsanoja kuten sanaa ”public” muuttujan, metodin tai luokan nimenä. Näistä 67 avainsanasta 16 on kontekstista riippuen varattuja ja näitä voidaan joissain tapauksissa käyttää muuttujan, metodin tai luokan nimenä, toisin kuin normaaleja varattuja sanoja. Suurin osa ohjelmointiympäristöistä (eng. IDE, integrated development environment) korostaakin näitä avainsanoja koodin värityksellä, jotta näiden erityistarkoitus Javassa on helpommin tunnistettavissa.
Luettelo Java-avainsanoista

Datatyypit:
Näkyvyys:
Silmukat ja lausekkeet:
Poikkeukset:
Kontekstista riippuen varattuja avainsanoja:
Luettelo Java-avainsanoista > abstract

module
non-sealed
open
opens
permits
provides
record
requires
sealed
to
transitive
uses
var
with
yield
Muita varattuja avainsanoja:
abstract
assert
class
const
final
goto
implements
import
instanceof
interface
native
null
static
super
synchronized
transient
volatile
Käyttämättömät, mutta varatut avainsanat:
Suur-Saimaa

Suur-Saimaa on Saimaan  yhteydessä käytetty käsite, jolla tarkoitetaan ainakin kahta eri vesialuetta. Karttoihinkin merkittynä se tarkoittaa varsinaisen Saimaan suurta järvenselkää, joka aukeaa Lappeenrannasta ja Imatralta kohti pohjoista. Sillä on myös tarkoitettu koko Saimaata suomalaisena suurjärvenä.
Suur-Saimaa eteläisellä Saimaalla

Eteläisellä Saimaalla on suuri Kyläniemen jakama järvenselkä, joka ulottuu saaristoisiin reunavesiin asti. Monissa yhteyksissä tätäkin osaa kutsutaan Saimaaksi . Kun järvialueen yleisnimenä on myös Saimaa, voidaan eteläiselle osalle, joka siis jää Puumalansalmen alapuolelle, antaa lisämääre varsinainen Saimaa. Toisaalta tätä samaa vesistöaluetta voidaan täällä kutsua myös Suur-Saimaaksi . Käytäntö ei ole aivan yhtenäinen, sillä toiset asukkaat käyttävät Suur-Saimaata vain Kyläniemen eteläpuolisista vesialueista . Siellä on Suur-Saimaan lounaiskulmassa suojaisa järvialue, jota kutsutaan Pien-Saimaaksi. Nimityksien logiikka ontuu hieman, sillä nythän Suur-Saimaa voi sijaita Saimaassa. Joskus tätä samaa aluetta kutsutaan myös Etelä-Saimaaksi . Todennäköisesti asukkaiden nimitysmieltymykset ovat valikoituneet siten, ettei heidän termistöllä synny näitä tulkintaongelmia.
Suur-Saimaa suurjärven nimenä

Sillä tarkoitetaan joskus ”suurinta mahdollista Saimaata”. Siihen sisällytetään silloin kaikki Saimaan järvet tai järvenosat pohjoisesta Joensuusta etelään Lappeenrantaan ja Imatralle asti, ja eteläosissa myös länteen Mikkeliin asti. Vesistöviranomaiset ovat lukeneet Suur-Saimaaseen samat järvet tai järvenosat, joita Järviwiki esittää verkkopalvelussaan: pohjoisessa Orivesi (järvinumero 04.311.1.001 ) ja Pyhäselkä (04.321.1.001 ), näiden länsipuolella Haukivesi (04.211.1.001 ), Enonvesi (04.221.1.001 ) ja Pyyvesi (04.231.1.001 ), ja Haukiveden eteläpuolella Pihlajavesi (04.121.1.001 ) ja Pihlajaveden itäpuolelle Puruvesi (04.181.1.001 ), Pihlajaveden lounaispuolella niin sanottu varsinainen Saimaa (04.112.1.001 ) ja tämän luoteispuolella Ukonvesi (04.151.1.001 ).
Tässä samassa merkityksessä on Saimaasta käytetty myös Aaro Hellaakosken ehdottamaa nimitystä Iso-Saimaa.
Suur-Saimaa vanhoissa kartoissa

Nimistö on voinut aikanaan olla eri tai sitten on vain sattunut erehdyksiä. Kuninkaan tiekartastossa vuodelta 1790 ”Lilla Saimen” sijaitsi Kyläniemen pohjoispuolella ja eteläpuolella sijaitsi Saimaan muu osa (”En del af Saima Siön”). Georg Magnus Sprengtportenin laatima ”Savon kartasto”, joka valmistui vuosina 1777–1779, saattoi olla tähän osasyylinen. Siinä Kyläniemen pohjoispuolella sijaitsi ”Lilla Saima” ja eteläpuolella ”Stora Saima”.
Suur-Saimaaseen kuuluvia vesistöjä.
Yves Niaré

| Mitalit | Mitalit | Mitalit |  |
| --- | --- | --- | --- |
|  Yves Niaré |  Yves Niaré |  Yves Niaré |  |
Maa:   Ranska
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa |  Torino 2009 | kuulantyöntö |  |
Yves Niaré (20. heinäkuuta 1977 Saint-Maurice – 5. joulukuuta 2012 Pirmil) oli ranskalainen kuulantyöntäjä. Niarén ennätys kuulantyönnössä oli 20,72 metriä, jonka hän työnsi Versailles´ssa vuonna 2008. Tulos oli Ranskan ennätys. Myös kiekonheitossa Niaré heitti vahvan tuloksen 63,44 metriä, joka syntyi vuonna 2007 Chelles´ssä.
Niaré osallistui Helsingin MM-kisoihin 2005, Göteborgin EM-kilpailuihin 2006, Osakan MM-kisoihin 2007 sekä Pekingin kesäolympialaisiin 2008 (sijoitus 23:s), mutta karsiutui joka kerta.
Ensimmäisen ja ainoaksi jääneen kansainvälisen aikuisten arvokisamitalinsa Niaré voitti Torinon sisäratojen EM-kilpailuista 2009, joissa hän pukkasi hopeaa uudella Ranskan halliennätyksellä 20,42 metriä. Pidemmälle työnsi vain kilpailun ylivoimainen voittaja Tomasz Majewski. Niaré karsiutui Berliinin MM-kisoissa 2009 ja Barcelonan EM-kisoissa 2010.
Niaré voitti kuulantyönnön Ranskan-mestaruuden ulkoradoilla vuosina 2000–2005 ja 2007–2010 sekä sisäradoilla vuosina 1999, 2001, 2002, 2009.
Niaré kuoli tieliikenneonnettomuudessa joulukuussa 2012, 35-vuotiaana.
Porttilaskimojärjestelmä

Porttilaskimojärjestelmä muodostuu kahdesta hiussuoniverkosta, jotka liittyvät toisiinsa laskimon välityksellä. Veri ei siis virtaa ensimmäisestä hiussuoniverkosta laskimon kautta takaisin sydämeen, vaan toiseen hiussuoniverkkoon. Porttilaskimojärjestelmiä on esimerkiksi maksassa ja aivolisäkkeessä.
Maksan porttilaskimojärjestelmä

Maha-suolikanavan veri kulkee kahden hiussuoniverkon läpi. Ohutsuolen seinämän jokaisessa nukkalisäkkeessä eli villuksessa on hiussuonia. Suolen seinämän hiussuonet yhtyvät porttilaskimoon, joka kuljettaa veren maksan hiussuoniin. Maksaan tulee porttilaskimoa pitkin noin litra verta minuutissa.
Maksan porttilaskimojärjestelmän merkitys on siinä, että suoliston hiussuoniverkossa kiertänyt veri tulee suoraan maksan käsiteltäväksi ennen kuin se pääsee yleiseen verenkiertoon. Maksasolut muokkaavat ja varastoivat veren tuomia ravintoaineita sekä tekevät vaarattomiksi ravinnon mukana tulleita tai suoliston bakteeritoiminnan tuloksena syntyneitä myrkyllisiä aineita. Maksan hiussuonipoukamien seinämillä olevat syöjäsolut (Kupfferin solut) poistavat maksaan tulleesta verestä bakteereja ja muita vieraita aineita.
Rasvat imeytyvät suolistosta imunesteeseen, joten niiden kohdalla keuhkohiussuonet ovat ensimmäinen hiussuoniverkko, johon suolistosta tulevat rasva-aineet päätyvät.
Aivolisäkkeen porttilaskimojärjestelmä

Aivolisäkkeen varressa on erityinen porttilaskimojärjestelmä. Hypotalamuksen neuroendokriinisten solujen hermosyyt menevät suoraan aivolisäkkeen varressa sijaitsevaan ensimmäiseen hiussuoniverkkoon. Tästä verkosta lähtee laskimoita aivolisäkkeen etulohkoon, missä niistä muodostuu toinen hiussuoniverkko hormoneja tuottavien solujen ympärille. Neurohormonit pääsevät näin hypotalamuksesta nopeasti ja tehokkaasti suoraan aivolisäkkeeseen kulkematta ison verenkierron kautta eli hormonien kuljetusaika lyhenee. Lisäksi hormonit saattaisivat isoon verenkiertoon päästessään metaboloitua ja erittyä munuaisten kautta ennen aivolisäkkeeseen pääsyä, joten porttilaskimojärjestelmä vähentää hormonien hukkaa.
Zaid Al-Mutairi

| Mitalit> Maa:   Kuwait.Miesten ammunta.Aasian-mestaruuskilpailut  | Mitalit> Maa:   Kuwait.Miesten ammunta.Aasian-mestaruuskilpailut  | Mitalit> Maa:   Kuwait.Miesten ammunta.Aasian-mestaruuskilpailut  | Maa:   Kuwait> Miesten ammunta. |
| --- | --- | --- | --- |
|  Kultaa | Bangkok 2010 | Skeet |  |
|  Hopeaa | Jaipur 2008 | Skeet |  |
|  Hopeaa | Kuala Lumpur 2004 | Skeet |  |
|  Pronssia | Manila 2007 | Skeet |  |
|  Pronssia | Bangkok 2005 | Skeet |  |
|  Pronssia | Delhi 2003 | Skeet |  |
Zaid Al-Mutairi (arab. زيد المطيري‎; s. 25. maaliskuuta 1982) on kuwaitilainen ampuja. Hän edustaa seuratasolla Kuwait Shooting Clubia.
Skeetissä kilpaileva Al-Mutairi voitti lajin nuorten MM-hopeaa vuonna 2001 ja sijoittui seuraavan vuoden Aasian kisoissa 22:seksi. Hän sai seuraavana vuonna Aasian-mestaruuskilpailuista pronssia ja sijoittui samana vuonna MM-kisoissa viidenneksi. Al-Mutaisi voitti hopeaa Kuala Lumpurissa pidetyistä Aasian-mestaruuskilpailuista 2004 ja sai sojen pronssia vuosina 2005 ja 2007 sekä sijoittui toiseksi vuonna 2008. Hän voitti maanosan mestaruuden Bangkokissa 2010. Al-Mutairi oli Pekingin olympialaisissa 2008 jaetulla kymmenennellä sijalla saatuaan 118 pistettä.